**Zamestnanec bezpečnostnej kontroly letiska**

Letisko M. R. Štefánika – Airport Bratislava, a.s. (BTS) opäť hľadá vhodného kandidáta/kandidátku na zodpovednú pozíciu ʺ**Zamestnanec bezpečnostnej kontroly**”.

*Informácie o pracovnej pozícii:*

* Miesto výkonu práce: Bratislava
* Termín nástupu: ASAP
* Druh pracovného pomeru: práca na zmeny v nepretržitej prevádzke
* Plat: 945 € / mes. brutto + po absolvovaní interného kvalifikačného kurzu nárast mzdy + príplatky za víkendy, sviatky a nočné zmeny

*Náplň práce:*

* Príprava cestujúcich, personálu a osôb tretích subjektov na detekčnú kontrolu
* Vykonávanie detekčnej kontroly osôb, vecí a tovaru
* Vykonávanie bezpečnostnej kontroly motorových vozidiel, mobilných mechanizačných prostriedkov, dodávok tovaru, jedál a nápojov na vstupných bodoch pri vjazde do vyhradených bezpečnostných priestorov

*Vhodný kandidát spĺňa nasledovné požiadavky:*

* Ukončené stredoškolské vzdelanie s maturitou
* Základná znalosť anglického jazyka
* Ochota a spôsobilosť pracovať na zmeny
* Dobrý farbocit pre prácu so zobrazovacími jednotkami RTG zariadení
* Preukaz odbornej spôsobilosti na prácu v SBS výhodou
* Vysoká miera odolnosti voči stresu
* Spoľahlivosť
* Trestná a priestupková bezúhonnosť

*Zamestnanecké výhody, benefity:*

* Príspevok na doplnkové dôchodkové sporenie
* Parkovanie a posilňovňa pre zamestnancov zdarma
* Možnosť využitia Multisport karty
* Atraktívne a zaujímavé pracovné prostredie
* Výborný pracovný kolektív, ľudský a ústretový prístup

V prípade záujmu prosím zašlite Váš životopis v slovenskom jazyku e-mailom na adresu [kariera@bts.aero](mailto:kariera@bts.aero) a do predmetu uveďte **„Zamestnanec bezpečnostnej kontrolyʺ**. Do samotného e-mailu uveďte prosím aj nižšie uvedený súhlas so spracovaním osobných údajov. Váš životopis starostlivo posúdime. Vzhľadom na veľký záujem zo strany uchádzačov bohužiaľ nie je možné kontaktovať každého kandidáta osobne. Kontaktovať preto budeme iba vybraných uchádzačov, ktorí najviac spĺňajú požadované kritériá. Ďakujeme za pochopenie a tešíme sa na prípadnú spoluprácu.

„V zmysle zákona č. 18/2018 Z.z. o ochrane osobných údajov a o zmene a Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES o ochrane osobných údajov dobrovoľne súhlasím so správou, spracovaním a uchovaním mojich osobných údajov prevádzkovateľom Letisko M.R.Štefánika – Airport Bratislava, a. s. (BTS) uvedených v životopise a motivačnom liste a iných prílohách súvisiacich s hľadaním práce, ktoré som poskytol/poskytla vyššie uvedenej spoločnosti prostredníctvom internetovej stránky [www.bts.aero](http://www.bts.aero) v rámci počítačovej siete internet, za účelom uloženia do databázy záujemcov o prácu pre hľadanie vhodného zamestnanca. Pri spracúvaní osobných údajov v žiadnom prípade nebude dochádzať k cezhraničnému prenosu do tretích krajín. Môj súhlas môžem kedykoľvek odvolať, inak súhlas zanikne po uplynutí 3 rokov odo dňa jeho udelenia a údaje budú anonymizované a ďalej využívané pre štatistické účely.“